Februarie | 2015 | rondomtaliedraai
Posted on Februarie 27, 2015 by rondomtaliedraai
Sjoe, dit was nou vir my 'n woeste week. Daar is darem 'n wolkie in die lug en ons hou styf duime vas dat bietjie sal reën.
Dankie vir die inloer/deelneem. Jy kikker altyd my naweek op!
SKUUS EK SIEN NOU EERS DIE LAASTE EEN HET AL 'N BYSKRIF – JAMMER!
Slegte en goeie nuus
Posted on Februarie 25, 2015 by rondomtaliedraai
1. Firefox gee die gees elke keer as ek 'n hele blog geskryf het en dan is alles weg! Ek HAAT dit, want ek tik met 2 vingers.
2. My selfoon is nog stukkend. Ek kan oproepe maak, maar die sleutelbord werk nie en ek voel soos 'n weeskind. Ek sit en wag vir Vodacom, want hulle het vir my een bestel. Ek weet nie hoe het mens vir baie jare sonder 'n selfoon reggekom het nie.
3. Ek het Vrydag vir my 'n wasmasjien gekoop en hoewel ons wasgoed hier gedoen word, is daar goedjies wat ek tot nou maar met die hand gewas het. My oue is Myngenoegen toe, want dit was 'n bolaaier. Laat die masjien koppel en was gistermiddag al te lekker. Die aand is daar bietjie water op die vloer en ek gooi 'n handdoek op die vloer en vergeet daarvan. Vanoggend toe ek opstaan swem(sic) my ou besittinkies amper by die voordeur uit. Ek stort so vinnig soos weerlig en draai die stopkraan toe (JAAAAAA ek weet mos van die wasmasjien kraan, maar het bietjie vergeet) Bel en Morné kom gou help – al die drade en uitlate is droog- ons toets hom en die water loop aan die kant en voor uit. Jaag Makro toe … geen moeilikheid almal baie vriendelik. Binne 10min reël hulle om more die masjien te kom omruil. Dis lekker as mens sulke goeie diens op 'n plek kry.
4. Lyk my ons gaan weer onder die begroting kreun!
1. Elke laaste Woensdag van die maand kom daar 'n predikant na die Landgoed. Vandag het hy vir ons Nagmaal bedien en dit was werklik baie spesiaal. (Nee… as jy nie saamstem, vat verby. Jy is geregtig op jou mening, maar ek gaan nie stry nie)
2. Vandag het een van my oud-leerders 'n blog begin. Ek is amper so opgewonde soos 'n ouma met 'n nuwe kleinkind. Sy is pragtige, funky en slim jonge dame en dit sal so lekker wees as jy bietjie by haar gaan inloer. Ek is so trots op haar soos ek op elke oud-leeder is wat onderwysers word. Ag nee, ek jok … ek is baie trots op die kinders wat iets moois met hulle lewens doen. https://constantstateofholidayvibes.wordpress.com/
3. Het jy al geglimlag vandag?
Posted on Februarie 24, 2015 by rondomtaliedraai
Posted on Februarie 22, 2015 by rondomtaliedraai
Posted on Februarie 20, 2015 by rondomtaliedraai
Nou wie dink jy is verantwoordelik vir die hittegolf? Gelukkig het ons dakwaaiers, maar dit krap net die warm lug deurmekaar.
Dankie vir die inloer/deelneem. Ek hoop jy het 'n heerlike naweek!
Sug… slegte nuus!
Posted on Februarie 18, 2015 by rondomtaliedraai
Vanoggend toe ek gaan pos uithaal, word ek met die gebruiklike "Hallo Tannie Hoe gaan dit?" deur die karwag (Rokende vroutjie van ongeveer 40) en die Postnet klerk ('n Rokende vrou van my ouderdom) begroet. Ek groet vriendelik terug en vra na hulle welstand. Daarna vertel die Postnet dame die slegte nuus dat die poskantoorwerkers weer Maandag gaan begin staak! Ag nee, hier gaan ons al weer!
Miskien moet ons liewer maar net glimlag.
Posted on Februarie 17, 2015 by rondomtaliedraai
Tinatjie leer mos nooit nie! Ek gaan kuier sonder batterylaaier, want ek het mos 'n spaar battery. Die battery is pap en toe ek die spaar een insit is die ook pap. Ek het toe gelukkig 'n ekstra media kaart wat ek in vriendin se mik-en-drukkie insit. Ai mens raak darem jou eie kamera gewoond. Woensdagoggend is ons toe na die vlooimark langs die Kolonade (my vriendin praat van die Pakistani) daar kry ons die oulikste batterylaaier vir 'n skamele R40 Dit het 'n + en – punt wat kan skuif en so kan jy enige battery daarmee laai. Die gaan beslis in die vervolg in my kamera sak saam.
Woensdag is ons toe na Margaret Roberts se plaas toe wat net Woensdae oop is. Eish dis alles mooi daar maar daar gaan regtig nie vreeslik baie aan nie. Daar is 'n lekker teetuin en seepwinkeltjie.
Daar is tot 'n oulike kapelletjie.
Ons is ook verby Jo Roos se plaas verby maar ek dink die gallery is nie in die week oop nie. Een van die Tannies hier het 'n Jo Roos en ek het Mnr Google geraadpleeg en die prys het my asem weggeslaan – selfs Norbert sou beïndruk gewees het.
Daarna het ons om die dam gery en ek het dit nog nooit so groen gesien … dis 'n vreemde sieklike groen kleur! Weet jy dalk wat daar aan die gang is? Ons het middagete by Jasmyn geëet – regte Hollandse kroketten Dit was regtig lekker, waarna ons na hartelus geshop het!
Dit was nou regtig 'n baie lekker kuiertjie gewees. Dankie H jy is voorwaar 'n vriendin duisend!
Posted on Februarie 16, 2015 by rondomtaliedraai
Dinsdag het ons die pad aangepak Cullinan toe. Ons het met die Witbanksnelweg gery, want daar was glo klipgooiery op die ander pad. Dis tog jammer dat baie van die winkeltjies toe is in die week. Ek sou baie graag in die silwersmit se winkel wou inloer.
Die eerste winkeltjie was 'n galerytjie Studio 14 van Norbert Schling . Die man lyk sommer soos die buurman maar sy kunswerke het my regtig geraak. Ek dink dit is veral sy kleurgebruik wat my sterk aanspreek. As jy meer van hom wil weet gaan loer hier – https://artavita.com/artists/4831-norbert-schling . Dis lekker as die kunstenaar teenwoordig is, hy het ons effe meer vertel, veral van die lande waar hy al uitgestal het. Hy is juis nou besig met 'n reeks Afrika tonele vir 'n uitstalling in die buiteland. Sug… as ek 'n tog geldjie gehad het, sou ek beslis so ietsie gekoop het .
Daar is heelwat winkeltjie waar jy kaggelkakkies van elke kleur en geur kan koop. Hier op die landgoed is daar egter maar min plek vir iets nuuts en om 'n geroeste blikkie/pot/blompot vir iemand anders te koop, is ook nie altyd veilig nie.
As jy nog nooit 'n bobotie-pannekoek by Harrie's Pancakes geëet het is daar 'n tekort in jou opvoedingservaring! MMMMM skielik raak ek honger!
Posted on Februarie 15, 2015 by rondomtaliedraai
Ek het intussen uitgevind die dammetjie is in Zambezi Country Estate en wys nog 'n paar van die inwoners. Dis so lekker skoon en lowergroen. Ek wens ons kan sulke grasperke hê. Hier is daar heelwat gras, maar eish soveel hobbels het jy nog nie gesien nie. Wel duidelik sal dit doen vir 'n Golf Landgoed nie.